**НАСТАВНА ТЕМА: ПРИВРЕДА СРБИЈЕ**

**Понављање наставних јединица:**

**Индустрија (појам, подела, одлике, територијални размештај и значај):**

***- Прво прочитати стране 112-114 уџбеника и преписти тезе у свеску:***

- ***Индустрија*** се бави производњом енергије, вађењем минералних сировина и машинском и хемијском

 прерадом сировина биљног, животињског и минералног порекла у готове производе тржишног карактера,

 употребом стручне радне снаге.

***- Индустрија*** је главна привредна делатност Србије, водећа је по учешћу у формирању народног дохотка,

 укупном броју запослених, обиму производње, тржишном значају и утицају на друге делатности.

- Према врсти сировина које прерађује и готовим производима које даје, ***индустрија се дели на гране***.

– ***Према предмету рада*** индустрија ***се дели*** ***на*** ***екстрактивну*** (производња руда, минерала и енергије) ***и***

 ***прерађивачку*** (прерада сировина минералног, биљног и животињског порекла).

- ***Постоји подела*** и ***на тешку*** (обезбеђује средства за производњу: енергетика, рударство, металургија,

 металска индустрија, електоиндустрија, хемијска индустрија) ***и лаку*** (производи средства за широку

 потрошњу: прехрамбена, текстилна, дрвна и индустрија целулозе и папира, дуванска, коже, гуме и обуће)

 индустрију.

- Између појединих делова Србије постоје велике разлике у нивоу развијености и размештају

 индустрије.

*-* ***Одговорити на питања (прва 2) у уџбенику на крају наставне јединице стр. 114 у свесци.***

***- Рудно богатство Србије је разноврсно и неравномерно распоређено.*** Наша рудишта су полиметалична и

 уз главни састојак садрже и друге корисне минерале.

- Важна су ***налазишта руде гвожђа*** на Златибору, Копаонику и у околини Врања и Бујановца. Највеће

 налазиште у Србији је златиборска Мокрогорска зона (резерве веће од милијарду тона). За ***железару у***

 ***Смедереву*** се увози руда гвожђа.

***- Руда обојених метала*** у Србији има на више места. Оне су наше највеће рудно богатство. Од њих највећи

 значај имају налазишта и производња бакра, олова и цинка и њихових пратећих производа.

***- Главни рудници бакра*** су Бор, Мајданпек, Велики Кривељ и Церово. Топионица Cu је у Бору. ***Олово и цинк*** се

 јављају у скупа. Важнији рудници су: Трепча и Звечан на Косову и Метохији, Југоисточној Србији,

 Рудник (Горњи Милановац), Велики Мајдан (Љубовија). Топионица олова и цинка је у Звечану и Трепчи, а

 цинка у Шапцу.

- У одређеним количинама је заступљена производња злата и сребра. ***Злато*** се јавља у примарним и

 секундарним налазиштима. Примарно је у полиметаличним рудама бакра, олова и цинка, а секундарно у

 наносима река Источне Србије (Поречка река, Млава, Пек, Ресава, Тимок и др.). ***Сребро*** се добија из

 полиметаличних руда Cu у Бору и Pb-Zn у Трепчи.

- ***Енергетика*** је грана привреде секундарног сектора, која се бави експлоатацијом енергетских извора,

 производњом и преносом енергената и енергије до потрошача.

***- Србија је богата енергетским изворима***, а најважнији су: водне снаге, угаљ, нафта, земни гас и уљани

 шкриљци. Увозе се нафта и гас из Русије, кокс и камени угаљ.

***- Највећа налазишта угља - лигнита*** у Србији су у: Косовско-метохијском (ТЕ Косово А и Б), Колубарском

 (ТЕ Никола Тесла А и Б, ТЕ Колубара), Костолачком (ТЕ Костолац А и Б), Ковинском и Млавском басену.

 ***Налазишта мрког угља*** су: ***Сокобањски*** (Соко) и ***Ресавско-моравски басен***, код Жагубице и Сјенице.

 ***Налазишта каменог угља*** у ***Тимочком басену*** и у ***Ибарском басену*** (Јарандо и Ушће).

- ***Нафте и гаса има највише у Банату***. ***Природни гас*** је пратилац нафте и његово главно подручје

 производње је између Српске Црње, Кикинде, Мокрина и Аде. Повезани смо са гасоводом из Мађарске,

 одакле нам долази гас из Русије. Изграђена је и гради се мрежа гасовода по Србији и гасовод „Турски ток“.

- ***Наше реке су богате водном снагом***. Највећи хидроенергетски потенцијал имају Дрина (ХЕ Бајина Башта и Зворник), Дунав (ХЕ Ђердап I и Ђердап II), Морава (ХЕ Овчар и Међувршје на Западној Морави и Врла (ХЕ Врла I, II, III i IV) на Јужној Морави), Лим (ХЕ – Бистрица и Потпећ), Увац (ХЕ Кокин Брод).

-***Прва ХЕ*** на Теслином принципу је изграђена 1900. године на Ђетињи код Ужица, прва електрична централа у Београду 1893. године и исте елекрификована Стара Пазова.

***-Хидроелектране произведу 30% а термоелектране 70% електричне енергије.***

***Задатак: Уз помоћ атласа стр. 83 анализирај у којим деловима Србије су више заступљени енергетски извори, у којим рудна налазишта, а у којима индустрија ?***

* **Посетите страницу <https://www.shtreber.com/Geografija-za-osmi-razred> има занимљивих ствари.**
* **Усликане одговоре на питања и преписане тезе у свесци слати на мој e-mail: sizor@sbb.rs, а остала комуникација је преко Vibera.**